**Otázka č. 1:** „Radi by sme verejného obstarávateľa požiadali o vysvetlenie / doplnenie k položke CP 17. V Opise predmetu zákazky verejný obstarávateľ v rámci tejto položky uvádza "Pre tlmočníkov bude k dispozícií zázemie pozostávajúce z jedného oddychového priestoru a z dvoch kancelárii. Každá kancelária bude mať rozlohu minimálne 25 m²." V prílohe č. 8 k Opisu predmetu zákazky, ako aj v Návrhu na plnenie kritérií však nie je spomenutý "oddychový priestor", sú tam iba 2 x kancelárie. Je toto v poriadku, alebo ide o chybu? Požaduje teda verejný obstarávateľ oddychový priestor pre tlmočníkov (v rámci položky CP 17) a ak áno, s akou rozlohou? Ďakujem“

**Odpoveď č. 1:** Táto informácia je uvedená v bode č. 4 „PRIESTOR PRE TLMOČNÍCKE KABÍNY A ZÁZEMIE“ Prílohy č. 1 k časti B.1 Opis predmetu zákazky súťažných podkladov na str. 19 cit.: „Oddychový priestor je súčasťou chodbového priestoru/foyer (CP32)“

**Otázka č. 2**: „V bode 5 verejný obstarávateľ uvádza "Celková rozloha priestoru pre médiá bude min. 2500 m²." Po zrátaní všetkých miestností pre médií (CP18-CP21) však ako minimálna rozloha vychádza 2700 m², čo napokon vyplýva aj z Prílohy č. 8 k Opisu predmetu zákazky. Aký údaj je správny?

**Odpoveď č. 2:** V textovej časti opisu predmetu zákazky došlo k zjavnej chybe v písaní, platia minimálne požadované rozlohy uvedené v Prílohe k časti A.2 súťažných podkladov „Návrh na plnenie kritérií“ nasledovne:

1. pre CP 18 Tlačové centrum min. 1800 m2,
2. pre CP 19 Miestnosť pre hlavnú tlačovú konferenciu min. 300 m2,
3. pre CP 20 Miestnosť pre malú tlačovú konferenciu min. 100 m2,
4. pre CP 21 Miesto na fototermín a na handshake min. 400 m2,

ktoré sú záväzné pre vypracovanie cenovej ponuky. Rozloha spolu pre všetky 4 vyššie uvedené miestnosti je teda min. 2600 m2.

**Otázka č. 3:** „V Opise predmetu zákazky v rámci položky CP18 verejný obstarávateľ uvádza "Novinári majú z tlačového centra prístup k dvom miestnostiam na tlačové besedy a brífingy, ktoré majú dva samostatné vchody. Jeden pre novinárov a druhý pre členov delegácií vedúci do delegátskej zóny."  
Nikde inde v súťažných podkladoch nespomína dve miestnosti na tlačové besesy a brífingy. O aké miestnosti ide? Akú veľkosť majú mať? Ak ich verejný obstarávateľ požaduje, je potrebné ich uviesť v návrhu na plnenie kritérií.“

**Odpoveď č. 3:** Verejný obstarávateľ dvoma miestnosťami na tlačové besedy a brífingy rozumie miestnosti uvedené v CP 19 Miestnosť pre hlavnú tlačovú konferenciu a v CP 20 Miestnosť pre malú tlačovú konferenciu.